รัฐบาลไทย-ข่าวทำเนียบรัฐบาล-“บสย. พร้อมค้ำ” ฟื้นฟู 2 จัดเต็ม 1.5 แสนลบ. ดีเดย์วันนี้ ชูดอกเบี้ยต่ำรวมค่าธรรมเนียมค้ำเพียง 3% 2 ปีแรก ขานรับ “คลัง” ขยายวงเงินอีก 50,000 ล้านบาท หนุน BCG Model
วันศุกร์ที่ 2 กันยายน 2565
“บสย. พร้อมค้ํา” ฟื้นฟู 2 จัดเต็ม 1.5 แสนลบ. ดีเดย์วันนี้ ชูดอกเบี้ยต่ํารวมค่าธรรมเนียมค้ําเพียง 3% 2 ปีแรก ขานรับ “คลัง” ขยายวงเงินอีก 50,000 ล้านบาท หนุน BCG Model
บสย. พร้อมค้ํา เริ่มวันนี้ 1 ก.ย. 65 สินเชื่อฟื้นฟู ระยะที่ 2 วงเงิน 150,000 ล้านบาท ขานรับ “คลัง” ขยายวงเงินเพิ่ม 50,000 ล้านบาท เติมสภาพคล่อง หนุน BCG Model  ดอกเบี้ยต่ํา ค่าธรรมเนียมค้ําประกันถูก 3%  2 ปี  พร้อมค้ําเต็มวงเงิน
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ตามที่กระทรวงการคลัง โดยสํานักงานเศรษฐกิจการคลัง ธนาคารแห่งประเทศไทย และ บสย. ได้ร่วมหารือเพื่อกําหนดหลักเกณฑ์และเงื่อนไขค้ําประกันสินเชื่อภายใต้พระราชกําหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2564 (พ.ร.ก.ฟื้นฟู) ที่ยังเหลือวงเงินอีกจํานวน 50,000 ล้านบาทนั้น ขณะนี้รัฐมนตรีว่าการกระทรวงการคลังให้ความเห็นชอบการขยายวงเงินค้ําประกันสินเชื่อภายใต้ พ.ร.ก.ฟื้นฟู ระยะที่ 2 อีกจํานวน 50,000 ล้านบาท รวมวงเงินจํานวน 150,000 ล้านบาท โดยให้ บสย.ค้ําประกันเต็มวงเงินสินเชื่อ และให้เริ่มใช้ตั้งแต่วันที่ 1 ก.ย.65 เป็นต้นไป
สินเชื่อเพื่อการปรับตัว ภายใต้ พ.ร.ก.ฟื้นฟูระยะที่ 2 ของธนาคารแห่งประเทศไทย และ โครงการค้ําประกันสินเชื่อฟื้นฟู ระยะ 2 วงเงิน 50,000 ล้านบาท โดย “บสย.พร้อมช่วย” เป็นมาตรการให้ความช่วยเหลือทางการเงินแก่ผู้ประกอบธุรกิจที่กําลังก้าวสู่การเปลี่ยนผ่านและการเปิดประเทศ สู่ BCG Model ด้วยอัตราดอกเบี้ยต่ํา ค่าธรรมเนียมค้ําประกันถูก เพียง 3% ใน 2 ปีแรก และยังค้ําประกันเต็มวงเงิน ซึ่งช่วยผู้ประกอบการได้รับประโยชน์มากถึง 3 ต่อ
ต่อที่ 1 อัตราดอกเบี้ยสินเชื่อ 2% ใน 2 ปีแรก (รัฐชดเชยดอกเบี้ย 6 เดือนแรก)
ต่อที่ 2 ค่าธรรมเนียมค้ําประกันสินเชื่อ 1% ใน 2 ปีแรก
ต่อที่ 3 บสย. พร้อมค้ําประกันสินเชื่อ แบบเต็มวงเงิน
ระยะเวลาโครงการ ตั้งแต่วันที่ 1 กันยายน 2565 – วันที่ 9 เมษายน 2566 (ตามกรอบระยะเวลาของธนาคารแห่งประเทศไทย)
สําหรับกลุ่มธุรกิจ เป้าหมาย ภายใต้ BCG Model ที่ได้รับการสนับสนุน ได้แก่
1.กลุ่มดิจิทัลเทคโนโลยี เพื่อเพิ่มประสิทธิภาพการบริหารจัดการธุรกิจ
2.กลุ่มที่กําลังปรับไปสู่กระบวนการผลิต และบริการแบบออโตเมชั่น
3.กลุ่มธุรกิจด้านสิ่งแวดล้อม ระบบประหยัดพลังงาน พลังงานทดแทน และพลังงานสะอาด
4.กลุ่มธุรกิจที่พัฒนาและออกแบบผลิตภัณฑ์ที่เป็นมิตรต่อสิ่งแวดล้อมในรูปแบบ Zero waste
5.กลุ่มธุรกิจนวัตกรรม ที่เสริมความสามารถในการแข่งขัน
นายสิทธิกร กล่าวว่า บสย. ได้สนับสนุนการค้ําประกันสินเชื่อผู้ประกอบการ SMEs ในโครงการสินเชื่อฟื้นฟู ระยะที่ 1 ของธนาคารแห่งประเทศไทย ในช่วงเดือนเมษายน - สิงหาคม 2564 วงเงิน 100,000 ล้านบาท และ ในเดือน กันยายน 2564 ได้ร่วมโครงการสินเชื่อฟื้นฟู ระยะที่ 2 วงเงิน 100,000 ล้านบาท ภายใต้เงื่อนไขการค้ําประกันสินเชื่อ เพื่อขยายวงเงินสินเชื่อแก่ลูกหนี้เดิมและใหม่ ซึ่งต่อมา บสย. ได้เพิ่มหลักเกณฑ์และเงื่อนไขค้ําประกันสินเชื่อ โดยเพิ่มอัตราค้ําประกันสินเชื่อรายตัวในกลุ่มลูกหนี้ รายย่อย ( Micro) ทุกรายและลูกหนี้ SME ในกลุ่มธุรกิจที่มีความเสี่ยง และลดภาระค่าธรรมเนียมค้ําประกัน 2 ปีแรก
ทั้งนี้หลังการขยายวงเงินค้ําประกันสินเชื่ออีก 50,000 ล้านบาท ทําให้ขณะนี้ บสย. มีวงเงินค้ําประกันสินเชื่อฟื้นฟู ระยะ 2 รวมทั้งสิ้น ณ วันที่ 1 กันยายน 2565 จํานวน 72,000 ล้านบาท (วงเงินคงเหลือฟฟื้นฟู 2 จํานวน 22,000 ล้านบาท และวงเงินขยายเพิ่ม 50,000 ล้านบาท)